ตลาดหุ้นเอเชียอ่อนแรงลงเช้าวันนี้ เหตุวิตกราคาน้ำมันร่วง
ตลาดหุ้นเอเชียปรับตัวลงในเช้าวันนี้ โดยได้รับแรงกดดันจากการร่วงลงของราคาน้ำมันและราคาสินค้าโภคภัณฑ์ประเภทอื่นๆ นอกจากนี้ ภาวะการซื้อขายในตลาดยังซบเซาลงเนื่องจากกระแสการตอบรับมีต่อการปรับขึ้นอัตราดอกเบี้ยของธนาคารกลางสหรัฐ (เฟด) นั้น เริ่มแผ่วลง 
18 ธ.ค. 2558

ตลาดหุ้นเอเชียปรับตัวลงในเช้าวันนี้ โดยได้รับแรงกดดันจากการร่วงลงของราคาน้ำมันและราคาสินค้าโภคภัณฑ์ประเภทอื่นๆ นอกจากนี้ ภาวะการซื้อขายในตลาดยังซบเซาลงเนื่องจากกระแสการตอบรับมีต่อการปรับขึ้นอัตราดอกเบี้ยของธนาคารกลางสหรัฐ (เฟด) นั้น เริ่มแผ่วลง
ดัชนี MSCI Asia Pacific ปรับลง 0.5% เมื่อเวลาประมาณ 10.00 น.ตามเวลาโตเกียวในวันนี้
ดัชนี NIKKEI 225 ตลาดหุ้นญี่ปุ่นเปิดที่ 19,320.46 จุด ลดลง 33.10 จุด หรือ -0.17%  ดัชนี KOSPI ตลาดหุ้นเกาหลีใต้เปิดที่ 1,960.32 จุด ลดลง 17.64 จุด หรือ -0.89% ดัชนี TAIEX ตลาดหุ้นไต้หวันเปิดที่ 8,272.41 จุด ลดลง 47.26 จุด หรือ -0.57% ดัชนี FTSE STI ตลาดหุ้นสิงคโปร์เปิดที่ 2,832.44 จุด ลดลง 28.74 จุด หรือ -1.00%
ดัชนี FBMKLCI ตลาดหุ้นมาเลเซียเปิดที่ 1,651.77 จุด ลดลง 4.75 จุด หรือ -0.29% ดัชนี HSI ตลาดหุ้นฮ่องกงเปิดที่ 21,656.56 จุด ลดลง 215.50 จุด หรือ -0.99% ดัชนี SSE Composite ตลาดหุ้นจีนเปิดที่ 3,574.94 จุด ลดลง 5.06 จุด หรือ -0.14%
ตลาดหุ้นเอเชียอ่อนแรงลง เช่นเดียวกันตลาดหุ้นนิวยอร์กที่ปิดร่วงลงอย่างหนักเมื่อคืนนี้ โดยได้รับแรงกดดันจากการร่วงลงของหุ้นกลุ่มพลังงาน หลังจากราคาน้ำมันดิบตลาดนิวยอร์กร่วงหลุดจากระดับ 35 ดอลลาร์/บาร์เรล ซึ่งปัจจัยดังกล่าวส่งผลให้นักลงทุนวิตกกังวลว่า วิกฤตราคาพลังงานอาจจะส่งผลกระทบการเติบโตของเศรษฐกิจโลก
นอกจากนี้ ตลาดยังได้รับแรงกดดันหลังจากกระแสการตอบรับมีต่อการปรับขึ้นอัตราดอกเบี้ยของเฟดเริ่มแผ่วลง โดยเมื่อวันพุธที่ผ่านมา ที่ประชุมเฟดมีมติปรับขึ้นอัตราดอกเบี้ย 0.25% และส่งผลให้ตลาดหุ้นทั่วโลกทะยานขึ้นถ้วนหน้า
 
 